Douglas Boyd

Douglas Boyd (s. 1959) on brittiläinen kapellimestari ja oboisti. Hänestä tuli vuonna 2009 Orchester Musikkollegium Winterthurin pääkapellimestari.

Boyd syntyi Glasgow'ssa ja opiskeli oboensoittoa Janet Craxtonin johdolla Royal Academy of Musicissa Lontoossa sekä Maurice Borguen johdolla Pariisissa. Boyd on sittemmin itse työskennellyt Royal Academy of Musicissa. Hän oli mukana perustamassa Euroopan kamariorkesteria ja on toiminut sen oboesolistina ja johtanut sitä usein. Hän on työskennellyt myös Manchester Cameratan pääkapellimestarina ja taiteellisena johtajana. Muita orkestereita, joiden kanssa hän on tehnyt töitä, ovat olleet City of London Sinfonia, Gardner Chamber Orchestra, Saint Paul Chamber Orchestra, BBC:n sinfoniaorkesteri, BBC Scottish Symphony Orchestra ja Bournemouthin sinfoniaorkesteri.

Lähteet 

Brittiläiset kapellimestarit
Brittiläiset oboistit
Vuonna 1959 syntyneet
Elävät henkilöt